*Predlog Odluke o izmenama i dopunama Statuta Društva (tačka 2 Dnevnog reda), utvrđen od strane Odbora direktora sa sledećim obrazloženjem*

*Skupština Društva je na vanrednoj sednici održanoj 20.03.2019. godine donela Odluku o smanjenju osnovnog kapitala Društva poništajem 13.452 običnih sopstvenih akcija Društva, ISIN br. RSEXCLE67585, CFI kod ESVUFR, nominalne vrednosti 1.000,00 dinara po akciji, što ukupno iznosi 13.452.000,00 dinara. Po izvršenom smanjenju kapital je podeljen na 63.859 običnih akcija nominalne vrednosti 1.000,00 dinara po akciji, tako da osnovni kapital iznosi 63.859.000,00 dinara.*

*Na osnovu pomenute Odluke Skupštine od 20.03.2019. godine o smanjenju osnovnog kapitala Društva poništajem sopstvenih akcija („Odluka“), njene registracije u Registru privrednih subjekata rešenjem BD 30725/2019 od 28.03.2019. godine i propisnog objavljivanja i obaveštenja u skladu sa čl. 314 stav 3 i čl. 319 Zakona o privrednim društvima ("Sl. glasnik RS", br. 36/11 … i 95/18 - Zakon), sproveden je postupak zaštite poverilaca i izvršen upis promene proistekle iz smanjenja osnovnog kapitala u CRHOV, nakon čega je registrovano smanjenje osnovnog kapitala u Registru privrednih subjekata, rešenjem BD 66715/2019 od 15.07.2019. godine, u skladu sa zakonom o registraciji i čl. 323 stav 1 Zakona. Osnovni kapital Društva se smatra smanjenim danom registracije smanjenja osnovnog kapitala u smislu čl. 323 stav 2 Zakona, pa su se stekli uslovi da Skupština donese izmene i dopune Statuta Društva, kako je i predviđeno čl. 12 Odluke.*

U skladu sa čl. 247 i čl. 329 Zakona o privrednim društvima ("Sl. glasnik RS", br. 36/11 … i 95/18 - Zakon), Skupština Društva za hotelske, ugostiteljske i turističke usluge ''Excelsior'' a.d. Beograd, Kneza Miloša 5, MB 06934218 („Društvo“), donela je na vanrednoj sednici održanoj dana 08.08.2019. godine sledeću

ODLUKU

O IZMENAMA I DOPUNAMA STATUTA

Član 1.

Ovom odlukom vrše se izmene i dopune Statuta Društva od 24.04.2017. godine (“Statut”), nakon upisa promene (smanjenja) osnovnog kapitala Društva koje je registrovano u Registru privrednih subjekata kod Agencije za privredne registre, rešenjem BD 66715/2019 od 15.07.2019. godine u skladu sa zakonom o registraciji.

Izmenama i dopunama Statuta menjaju se odredbe stava 1. i stava 3. u članu 7 Statuta, brišu se poslednja četiri stava u članu 8 i delimično menjaju stav 2. i stav 3. u članu 11 Statuta, na način kako sledi.

Član 2.

Menjaju se stav 1. i stav 3. u članu 7. Statuta i glase:

*(stav 1) Osnovni kapital Društva iznosi 63.859.000,00 dinara na dan 01.02.2012. godine.*

*(stav 3) Društvo je ukupno izdalo 63.859* *običnih akcija, nominalne vrednosti od 1.000,00 dinara po jednoj akciji.*

Član 3.

U članu 8. Statuta brišu se u celosti odredbe počev od stava 5. i zaključno sa stavom 8.

**Član 4.**

U članu 11. Statuta, u stavu 2. i stavu 3. delovi teksta koji glase »*najmanje 77 akcija sa pravom glasa*«, zamenjuju se tekstom »*najmanje 63 akcija sa pravom glasa«*, na isti način kako su prethodno korišćeni.

**Član 5.**

Sve ostale odredbe Statuta koje nisu u suprotnosti sa ovim izmenama i dopunama ostaju nepromenjene i na snazi.

**Član 6.**

Ova Odluka će se registrovati u skladu sa zakonom o registraciji.

Zadužuje se zakonski zastupnik Društva da nakon izmene sačini i potpiše prečišćeni tekst Statuta, kao i da ga podnese nadležnom organu radi registracije, u skladu sa zakonom o registraciji.

**Član 7.**

. Odluka o izmenama i dopunama Statuta stupa na snagu osmog dana od objavljivanja na oglasnoj tabli Društva.

*Predsednik Skupštine*

\_\_\_\_\_\_\_\_\_\_\_\_\_\_\_\_\_\_\_\_\_